KOMMISSIONENS FORORDNING (EF) Nr. 2491/96 af 23. december 1996 om ændring af Rådets forordning (EØF) nr. 2658/87 om told- og statistiknomenklaturen og den fælles toldtarif

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senes ændret ved Kommissionens forordning (EF) nr. 1734/96 (2), særlig artikel 9, og

ud fra følgende betragtninger:

Kommissionens forordning (EF) nr. 2564/95 (3) fastsætter visse foranstaltninger vedrørende tariferingen i den kombinerede nomenklatur af bl.a. en vare kaldet CD-ROM-læser og et gengivelsessystem for lyd og billede på (multimedie) datamat;

i henhold til Kommissionens forordning (EF) nr. 3009/95 af 22. december 1995 om ændring af bilag I til Rådets forordning (EØF) nr. 2658/87 (4), tages der fra den 1. januar 1996 hensyn til ændringer af det harmoniserede systems nomenklatur som følge af Toldsamarbejdsrådets henstilling af 6. juli 1993; blandt de ændringer, der er foretaget i det harmoniserede systems nomenklatur, må nævnes indførelsen i kapitel 84 af en ny bestemmelse 5 D, som vil kunne berøre tariferingen af visse varer, som udgør lagerenheder i automatiske databehandlingsmaskiner, samtidig med at de udfører en anden eller flere andre funktioner;

i forbindelse med anvendelsen af bestemmelse 5 E i kapitel 84 kan det vise sig at være vanskeligt at skelne mellem CD-læsere, som udfører en selvstændig funktion, bortset fra databehandling, og CD-læsere, der er udformet med henblik på læsning af signaler fra CD-ROM, audio-CD og photo-CD, men som ikke desto mindre i henhold til bestemmelse 5 D er lagerenheder;

for at sikre en ensartet anvendelse af den kombinerede nomenklatur, bør omfanget af betegnelsen »optiske pladelagerenheder« tydeliggøres; med henblik herpå er det nødvendigt, at indsætte en supplerende bestemmelse i kapitel 84 i den kombinerede nomenklatur; forordning (EØF) nr. 2658/87 bør ændres i overensstemmelse hermed;

denne forordning omfatter produkterne nævnt i punkt 2 og 3 til skemaet bilagt til forordning (EF) nr. 2564/95;

de i denne forordning fastsatte bestemmelser er i overensstemmelse med udtalelse fra Gruppen for Told- og Statistiknomenklaturen under Toldkodeksudvalget -

UDSTEDT FØLGENDE FORORDNING:

Artikel 1

Følgende supplerende bestemmelse indsættes i kapitel 84 i den kombinerede nomenklatur, der er knyttet som bilag til forordning (EØF) nr. 2658/87:

»2. Pos. 8471 70 51 omfatter også CD-ROM-læsere, der udgør lagerenheder til automatiske databehandlingsmaskiner, og som består af drev udformet til læsning af signaler fra CD-ROM, audio-CD og photo-CD og er udstyret med et stik til hovedtelefon samt betjeningsanordninger til styrkekontrol eller tænd/sluk-funktion.«

Artikel 2

I det skema, der er knyttet som bilag til forordning (EF) nr. 2564/95 ophæves punkt 2 og 3.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den finder anvendelse fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. december 1996.

På Kommissionens vegne

Mario MONTI

Medlem af Kommissionen

(1) EFT nr. L 256 af 7. 9. 1987, s. 1.

(2) EFT nr. L 238 af 19. 9. 1996, s. 1.

(3) EFT nr. L 262 af 1. 11. 1995, s. 25.

(4) EFT nr. L 319 af 30. 12. 1995, s. 1.